### | | | | --- | --- | | | | | --- | | **Byråd** 26. marts 2019 Sagsnr. 710-2019-9601 Dok.nr. 710-2019-61172 Sagsbehandler DPNAKO | | 34.                 Hadsten Boligforening - Ansøgning om godkendelse af køb af ejendom i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Almenboligloven |

###

**SAGENS INDHOLD**

Byrådet skal i denne sag tage stilling til ansøgning fra
Hadsten Boligforening, hvor der ansøges om godkendelse af køb af privatejet
ejendom i [adresse] 33 i [adresse]. Ejendommen har et samlet boligareal
på 106 m2.

Ifølge almenboliglovens § 26 kan en boligorganisations
erhvervelse af ejendomme kun ske med Byrådets godkendelse.

Generalforsamlingen i Hadsten Boligforening har på
ekstraordinært møde 29. januar 2019 godkendt, at hovedbestyrelsen bemyndiges
til at købe ejendommen i [adresse] 33 i Hadsten.

**VURDERING**

[adresse]
administrationsbygning. Boligorganisationen har derudover en del boliger
beliggende i området.

Byrådet skal senere tage stilling til skema A ansøgning fra
Hadsten Boligforening vedrørende et projekt, hvor man vil opføre en ny bygning,
der både skal indeholde nyt administrationskontor til Hadsten Boligforening og
almene boliger. Dette projekt vil involvere en nedrivning af den eksisterende
administrationsbygning i [adresse] 33.

Det bemærkes, at der med godkendelsen af køb af ejendom ikke
samtidig gives tilsagn om senere tilskud til opførelse af støttet byggeri. En
eventuel ansøgning herom vil blive forelagt til politisk stillingtagen.

Købesummen for [adresse] er betinget af kommunens godkendelse. Købet
finansieres ved lån i boligselskabets egen dispositionsfond.
Dispositionsfondens midler er boligorganisationens henlæggelser til forskellige
uforudsete udgifter.

Hadsten Boligforening forventer at kunne udleje den
eksisterende bolig for omkring 8.500-9.000 kr. pr. måned. Dette er på niveau
med boligorganisationens øvrige lejemål i området. Huslejen er beregnet ud fra,
at der skal være balance mellem udgifter og indtægter.

Der forventes ikke at være
problemer med udlejning af boligen, da de øvrige almene boliger i området
typisk har en ventetid på 5-6 år.

Ejendommen er omfattet af
lokalplan 04.06 ”Byfornyelse og nyt boligbyggeri ved [adresse]”
fra tidligere Hadsten Kommune. Lokalplanen er fra 1990. Lokalplanen giver
mulighed for, at ejendommen udlejes som almen familiebolig.

**ØKONOMI**

Der er ingen økonomiske konsekvenser.

**INDSTILLING**

Direktøren for Job og Økonomi indstiller
til Byrådet:

1.
At Hadsten Boligforenings køb af ejendom i
[adresse] Hadsten godkendes.

**BESLUTNING**

***Økonomiudvalget, 19. marts 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Ansøgning fra Hadsten Boligforening | 710-2019-24237 |
| Skråfotos over [adresse] 710-2019-48350 |
| Skitse over boligprojekt [adresse] 710-2019-43307 |